CELEX: 32021D0995
Language: fi
Date: 2021-06-18 00:00:00
Title: Komission täytäntöönpanopäätös (EU) 2021/995, annettu 18 päivänä kesäkuuta 2021, sen päivän määrittämisestä, jona viisumitietojärjestelmää koskevien Schengenin säännöstön tiettyjen määräysten voimaansaattamisesta Bulgarian tasavallassa ja Romaniassa annettua neuvoston päätöstä (EU) 2017/1908 aletaan soveltaa

21.6.2021   
               
               
                  FI
               
               
                  Euroopan unionin virallinen lehti
               
               
                  L 219/37
               
            
         KOMISSION TÄYTÄNTÖÖNPANOPÄÄTÖS (EU) 2021/995,
         annettu 18 päivänä kesäkuuta 2021,
         sen päivän määrittämisestä, jona viisumitietojärjestelmää koskevien Schengenin säännöstön tiettyjen määräysten voimaansaattamisesta Bulgarian tasavallassa ja Romaniassa annettua neuvoston päätöstä (EU) 2017/1908 aletaan soveltaa
         EUROOPAN KOMISSIO, joka
         ottaa huomioon Bulgarian ja Romanian liittymisasiakirjan,
         ottaa huomioon viisumitietojärjestelmää koskevien Schengenin säännöstön tiettyjen määräysten voimaansaattamisesta Bulgarian tasavallassa ja Romaniassa 12 päivänä lokakuuta 2017 annetun neuvoston päätöksen (EU) 2017/1908 (1) ja erityisesti sen 2 artiklan toisen kohdan,
         sekä katsoo seuraavaa:
         
                     (1)
                  
                  
                     Päätöksen (EU) 2017/1908 nojalla kyseisen päätöksen liitteessä tarkoitettuja viisumitietojärjestelmää koskevia Schengenin säännöstön määräyksiä on sovellettava Bulgariaan ja Romaniaan sen jälkeen, kun vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava Euroopan unionin virasto (eu-LISA), Bulgaria ja Romania ovat suorittaneet onnistuneesti kaikki asiaan liittyvät kattavat testit ja kun komissiolle on ilmoitettu testien onnistuneesta suorittamisesta.
                  
               
                     (2)
                  
                  
                     Päätöstä (EU) 2017/1908 sovelletaan komission määrittämästä päivästä, kun Bulgaria ja Romania ilmoittavat komissiolle, että kattavat testit on suoritettu onnistuneesti.
                  
               
                     (3)
                  
                  
                     eu-LISA on päätöksen (EU) 2017/1908 1 artiklan 1 kohdan mukaisesti varmistanut, että Bulgarian ja Romanian kansalliset VIS-järjestelmät ovat teknisesti valmiita integroitumaan viisumitietojärjestelmään.
                  
               
                     (4)
                  
                  
                     Romania ilmoitti komissiolle 15 päivänä joulukuuta 2020 päivätyllä kirjeellä, että päätöksen (EU) 2017/1908 1 artiklan 1 kohdassa tarkoitetut kattavat testit, jotka koskevat kyseisen päätöksen liitteessä lueteltuja määräyksiä, on suoritettu onnistuneesti.
                  
               
                     (5)
                  
                  
                     Bulgaria ilmoitti komissiolle 19 päivänä tammikuuta 2021 päivätyllä kirjeellä, että päätöksen (EU) 2017/1908 1 artiklan 1 kohdassa tarkoitetut kattavat testit, jotka koskevat kyseisen päätöksen liitteessä lueteltuja määräyksiä, on suoritettu onnistuneesti.
                  
               
                     (6)
                  
                  
                     Näin ollen, koska Bulgaria ja Romania ovat toteuttaneet tarvittavat tekniset järjestelyt ja ilmoittaneet niistä asianmukaisesti komissiolle, olisi määritettävä päivä, jona päätöstä (EU) 2017/1908 aletaan soveltaa.
                  
               
                     (7)
                  
                  
                     Islannin ja Norjan osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välisessä sopimuksessa viimeksi mainittujen valtioiden osallistumisesta Schengenin säännöstön täytäntöönpanoon, soveltamiseen ja kehittämiseen (2) ja jotka kuuluvat neuvoston päätöksen 1999/437/EY (3) 1 artiklan B ja G kohdassa tarkoitettuun alaan.
                  
               
                     (8)
                  
                  
                     Sveitsin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välisessä sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (4) ja jotka kuuluvat päätöksen 1999/437/EY 1 artiklan B ja G kohdassa, tarkasteltuna yhdessä neuvoston päätöksen 2008/146/EY (5) 3 artiklan kanssa, tarkoitettuun alaan.
                  
               
                     (9)
                  
                  
                     Liechtensteinin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisessä pöytäkirjassa Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (6) ja jotka kuuluvat päätöksen 1999/437/EY 1 artiklan B ja G kohdassa, tarkasteltuna yhdessä neuvoston päätöksen 2011/350/EU (7) 3 artiklan kanssa, tarkoitettuun alaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Päätöstä (EU) 2017/1908 sovelletaan 25 päivästä heinäkuuta 2021.
         
         
            2 artikla
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 18 päivänä kesäkuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 269, 19.10.2017, s. 39.
         
            (2)  EYVL L 176, 10.7.1999, s. 36.
         
            (3)  Neuvoston päätös 1999/437/EY, tehty 17 päivänä toukokuuta 1999, tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä (EYVL L 176, 10.7.1999, s. 31).
         
            (4)  EUVL L 53, 27.2.2008, s. 52.
         
            (5)  Neuvoston päätös 2008/146/EY, tehty 28 päivänä tammikuuta 2008, Euroopan unionin, Euroopan yhteisön ja Sveitsin valaliiton välisen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen tekemisestä Euroopan yhteisön puolesta (EUVL L 53, 27.2.2008, s. 1).
         
            (6)  EUVL L 160, 18.6.2011, s. 21.
         
            (7)  Neuvoston päätös 2011/350/EU, annettu 7 päivänä maaliskuuta 2011, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä tehtävän pöytäkirjan tekemisestä Euroopan unionin puolesta, siltä osin kuin kyse on tarkastusten poistamisesta sisärajoilta ja henkilöiden liikkumisesta rajojen yli (EUVL L 160, 18.6.2011, s. 19).